AMATA ลบ 3% เซ่นปัจจัยลบ 2 ทาง โบรกฯปรับประมาณกำไรปี 62 ลง 3% พ่วงหั่นเป้าเหลือ 23 บ.
AMATA ลบ 3% เซ่นปัจจัยลบ 2 ทาง โบรกฯปรับประมาณกำไรปี 62 ลง 3% พ่วงหั่นเป้าเหลือ 23 บ. ณ เวลา 15.16 น. อยู่ที่ระดับ 21.90 บาท ลบ 0.60 บาท หรือ 2.67% สูงสุดที่ระดับ 22.70 บาท ต่ำสุดที่ระดับ 21.60 บาท ด้วยมูลค่าการซื้อขาย 923.71 ล้านบาท
6 ก.พ. 2562

ผู้สื่อข่าวรายงานว่า ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA ณ เวลา 15.16 น. อยู่ที่ระดับ 21.90 บาท ลบ 0.60 บาท หรือ 2.67% สูงสุดที่ระดับ 22.70 บาท ต่ำสุดที่ระดับ 21.60 บาท ด้วยมูลค่าการซื้อขาย 923.71 ล้านบาท

ด้าน บล.เคทีบี (ประเทศไทย) ระบุ ปรับลดประมาณการกำไรสุทธิปี 2562 ลง 3% อยู่ที่ 1.6 พันล้านบาท (โต 19% จากปีก่อน) จาก 1) ปรับลด GPM อยู่ที่ 47.8% เดิม 49.0% ตามสัดส่วนยอด Pre-sale ที่ดินในนิคมอมตะ ไทย-ไชนีส ที่เพิ่มขึ้น, 2) เพิ่มค่าใช้จ่ายในการดำเนินงานประมาณ 15%
ทั้งนี้ เพื่อสะท้อนค่าใช้จ่ายด้านการบริหารจัดการสิ่งแวดล้อมที่เพิ่มขึ้นตามการคัดค้านผังเมืองอีอีซี ในบริเวณนิคมอมตะ ซิติ้ ชลบุรี เฟส 2 และ 3) ปรับลดรายได้ค่าเช่าลดลงจากพื้นที่ RBF ใหม่จำนวน 2.0 หมื่นตารางเมตรที่ล่าช้าจากเดิมในปี 2561 เป็นครึ่งแรกปี 2562  ในขณะที่รายได้จากการขายที่ดินเพิ่มขึ้นจากยอด Pre-sale ที่เพิ่มขึ้นสูงอยู่ที่ 629 ไร่ในไตรมาส 4/61 ซึ่งคาดว่าบริษัทจะสามารถรับรู้เป็นรายได้ภายในครึ่งแรกปี 62
นอกจากนี้ ปรับลดราคาเหมาะสมเป็น 28.00 บาท (อิง PBV 2.0 เท่า เทียบเท่า +0.5SD) จากเดิม 32.00 บาท (อิง PBV 2.3 เท่า) เพื่อสะท้อนกำไรสุทธิที่ได้ปรับตัวลง แต่ยังคงคำแนะนำ “ซื้อ” จากแนวโน้มเศรษฐกิจ และการลงทุนในประเทศที่เพิ่มขึ้น ตามพ.ร.บ.อีอีซีที่สนับสนุนด้านสิทธิประโยชน์ทางภาษี และการโร้ดโชว์ต่างประเทศที่หนุนให้การศึกษาดูงานเพิ่มขึ้น
อย่างไรก็ตาม มองว่าราคาหุ้นที่ปรับตัวเพิ่มขึ้นมาในช่วง 6 เดือน เกิดจากยอดขายที่ดินที่กลับมาดีขึ้น และการเลือกตั้งที่มีความแน่ชัด ซึ่งส่งผลต่อยอดขายที่ดินที่จะกลับมาเพิ่มขึ้นสูงในอนาคต